BRR นำกลุ่ม “น้ำตาล” พุ่งแรง 3% ขานรับราคาตลาดโลกยืนเหนือ 18 เซนต์
BRR นำกลุ่ม “น้ำตาล” พุ่งแรง 3% ขานรับราคาขายน้ำตาลตลาดโลกปรับตัวขึ้นต่อเนื่อง ล่าสุดแตะระดับ 18.38 เซนต์/ปอนด์ เพิ่มขึ้น 2.51%
BRR นำกลุ่ม “น้ำตาล” พุ่งแรง 3% ขานรับราคาขายน้ำตาลตลาดโลกปรับตัวขึ้นต่อเนื่อง ล่าสุดแตะระดับ 18.38 เซนต์/ปอนด์
14 ก.ย. 2565

ผู้สื่อข่าวรายงานว่า วันนี้ (14 ก.ย.65) ล่าสุด ณ เวลา 10:27 น. ราคาหุ้นกลุ่มน้ำตาลปรับตัวขึ้น ขานรับราคาน้ำตาลในตลาดโลกปรับตัวขึ้นอย่างต่อเนื่อง นำโดยราคาหุ้นบริษัท น้ำตาลบุรีรัมย์ จำกัด (มหาชน) หรือ BRR อยู่ที่ระดับ 8.40 บาท บวก 0.25 บาท หรือ 3.07% สูงสุดที่ระดับ 8.40 บาท ต่ำสุดที่ระดับ 8.05 บาท ด้วยมูลค่าซื้อขาย 36.91 ล้านบาท
ขณะเดียวกันราคาหุ้นบริษัท น้ำตาลขอนแก่น จำกัด (มหาชน) หรือ KSL อยู่ที่ระดับ 3.88 บาท บวก 0.10 บาท หรือ 2.65% สูงสุดที่ระดับ 3.88 บาท ต่ำสุดที่ระดับ 3.74 บาท ด้วยมูลค่าซื้อขาย 14.09 ล้านบาท
พร้อมด้วยราคาหุ้นบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS อยู่ที่ระดับ 4.72 บาท บวก 0.02 บาท หรือ 0.43% สูงสุดที่ระดับ 4.74 บาท ต่ำสุดที่ระดับ 4.70 บาท ด้วยมูลค่าซื้อขาย 0.26 ล้านบาท
โดยวันนี้ (14 ก.ย. 65) ราคาน้ำตาลโลกปรับตัวขึ้นจากดัชนีน้ำตาล (Sugar No.11) อยู่ที่ระดับ 18.38 เซนต์/ปอนด์ ปรับตัวขึ้นรอบใหม่หลังจาก ณ วันที่ 8 ก.ย. 65 อยู่ที่ระดับ 17.93 เซนต์/ปอนด์ ซึ่งปรับตัวขึ้น 0.45 เซนต์ หรือขึ้นไป 2.51% ได้รับปัจจัยหนุนจากราคาพลังงาน เงินเฟ้อ และสงครามระหว่างรัสเซีย-ยูเครน รวมถึงความตึงเครียดระหว่างสหรัฐ จีน  ไต้หวัน ขณะเดียวกันผู้ผลิตและส่งออกน้ำตาลรายใหญ่ที่สุดในโลก อย่าง อินเดีย ก็ยังไม่มีแนวโน้มชัดเจนว่าจะมีการส่งออกของรัฐบาลอินเดีย และดีมานด์ของเวียดนามก็กลับเข้ามาในตลาด โดยมีการนำเข้าน้ำตาล ราว 1-2 ล้านตัน ซึ่งถือเป็นปัจจัยหนุนต่อราคาน้ำตาล
ขณะที่บล.ฟินันเซีย ไซรัส ระบุในบทวิเคราะห์ว่า KSL รายงานกำไรสุทธิไตรมาส 3/65 เติบโต 25% เมื่อเทียบจากไตรมาสก่อน และ 827% เมื่อเทียบจากปีก่อน ดีกว่าคาดมากและสูงสุดในรอบ 17 ไตรมาส หนุนจากทั้งปริมาณขายน้าตาลที่พุ่งแรงตามฤดูกาลส่งออกและฐานต่ำปีก่อนจาก COVID-19 ส่วนราคาขายสูงจากการล็อคราคาล่วงหน้า ส่งผลให้ Gross Margin เร่งขึ้นและ SG&amp;A/Sales ปรับลดลง รวมงวด 9 เดือนปี 65 กำไรสุทธิเติบโต 171% เมื่อเทียบจากปีก่อน มากกว่าที่บล.ฟินันเซีย ไซรัส คาดทั้งปีไปแล้ว ขณะทีแนวโน้มไตรมาส 4/65 คาดอ่อนตัวลงตามฤดูกาล อยู่ระหว่างปรับเพิ่มประมาณการกำไรและราคาเป้าหมายขึ้นจากปัจจุบันที่ 4.70 บาท แนะนำ “เก็งกาไร”